Нездарма кажуць, што адной праўды няма, у кожнага яна свая. І пазіцыя старшыні вулічкама не супадае з пазіцыяй супрацоўнікаў ліцэя. Намеснік дырэктара ліцэя Ігар Васільчанка прадэманстраваў інструкцыю па абыходжанні з прыроднымі адходамі, якая сапраўды дазваляе зрабіць на тэрыторыі ліцэя кампоставую яму для ўласных патрэб. І яна, мяркуючы па інфармацыі, павінна знаходзіцца ў межах пладовага саду. Разам мы нават прыйшлі на тое самае месца, пра якое напісана ў артыкуле. Яма нікуды не знікла, праўда, лістоты ў ёй ужо не было. А вось наколькі само гэта месца законнае, устанавіць без спецыяліста немагчыма, бо агароджы паміж пустуючай тэрыторыяй і тэрыторыяй ліцэя наогул няма (тут спасылаюцца на недахоп фінансаў).